En stor (opptil 110 millimeter), avlang, brunsvart trebukk, særlig dekkvingene er i varierende grad kledt med lys bestøvning. Scutellum og et par flekker på sidene av pronotum er tett kledt med grågule hår. Hannen (som sjelden blir funnet) har forstørrede kjever (mandibler). Antennene er noe kortere enn kroppen hos hannen, litt over halve kroppslengden hos hunnen, fasettøynene er store og nyreformede. Pronotum er forholdsvis lite, noe bredere enn langt med skarpe pigger langs ytterkanten. Det er en krokformet tann ved forhjørnet og en lang pigg ved bakhjørnet. Beina er forholdsvis lange og slanke.